Diari Oficial de la Generalitat Valenciana


Sumari del DOGV 8378, del 07-09-2018 (2018/8237)

RESOLUCIÓ de 21 d'agost de 2018, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, realitzada per l'Ajuntament de València dels locals situats als carrers Doctor Waskman, 18-20, baix, i Illes Canàries, 227, d'aquesta localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8378

Data del DOGV
:   07-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8237


Data del document
:   21-08-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 d'agost de 2018, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, realitzada per l'Ajuntament de València dels locals situats als carrers Doctor Waskman, 18-20, baix, i Illes Canàries, 227, d'aquesta localitat. [2018/8237]  
Per acord plenari de 27 de setembre de 1984, de l'Ajuntament de València es va constituir, a favor de la Seguretat Social, un usdefruit gratuït de dos locals situats al carrer Doctor Waskman, 18-20, baix, i carrer Illes Canàries, 227, baix, destinats a centres de majors. Posteriorment, per Reial decret 264/1985, de 23 de gener, sobre traspàs de funcions i serveis de l'Institut Nacional de la Seguretat Social (INSERSO), van ser transferits a la Generalitat Valenciana.  
L'usdefruit va anar prorrogant-se per diversos acords fins a la seua conclusió amb data 27 de setembre de 2014, no obstant això, la Vicepresidència i Conselleria d'Igualtat i Polítiques Inclusives continua ocupant-los i gestionant-los en precari com a centres d'atenció a majors.  
A fi de regularitzar la situació dels immobles, l'Ajuntament de València en l'Acord de la Junta de Govern Local d'1 de juny de 2018, va acordar afectar els locals situats als carrers Doctor Waskman, 18-20, baix, i Illes Canàries, 227 baix, al servei públic sanitari/assistencial i cedir-los gratuïtament a la Generalitat Valenciana, Conselleria d'Igualtat i Polítiques Inclusives, per a destinar-los a centres de majors.  
  
A proposta de la Conselleria d'Igualtat i Polítiques Inclusives de 31 de juliol de 2018 es van iniciar els tràmits legals oportuns per a l'acceptació de la cessió.  
La cessió s'ha efectuat basant-se en el que es disposa en l'article 37 de la Llei 14/2003, de patrimoni de la Generalitat i la disposició addicional onzena de la mateixa llei, que regula la mutació demanial.  
Segons aquest article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li'n la titularitat quan resulten necessàries per al compliment de les seues finalitats. L'Administració adquirent mantindrà la titularitat del bé mentre continue afectat a l'ús o servei públic que motivà la mutació i, per tant, conserva el seu caràcter demanial. Si el bé o dret no fóra destinat a l'ús o servei públic o deixara de destinar-se posteriorment, revertirà a l'Administració transmitent, i s'integraria en un patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la Conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte al servei públic assistencial i adscrit a la Conselleria d'Igualtat i Polítiques Inclusives, a qui correspon la seua administració, defensa i conservació.  
En conseqüència, basant-se en els citats articles de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, mitjançant mutació demanial, realitzada per l'Ajuntament de València dels locals situats als carrers Doctor Waskman, 18-20, baix, i Illes Canàries, 227, baix, que responen a la següent descripció:  
1. Urbana, local comercial. Planta baixa de forma irregular, sense distribució interior per destinar-se a finalitats comercials o industrials, amb diverses portes d'accés i terrassa xafable en part d'aquesta, que la cobreix en la seua part posterior i d'ús exclusiu d'aquesta planta baixa, amb una superfície de 424,34 m², forma part i se separa de l'edifici situat al carrer Dr. Waskman, 18 i 20 (planta baixa esquerra mirant a la façana), que limita per davant, la seua situació; dreta entrant, planta baixa que aquest títol comprén, vestíbul número 18 i límit dret mirant la façana de l'immoble; per l'esquerra límit general de l'edifici; per fons, límit general de l'edifici. Té una superfície total de 1.009,55 m².  
  
Consta inscrit en el Registre de la Propietat de València 4 al tom 1131, llibre 310 de la secció 3a de Russafa, foli 12, finca 30432, inscripció 2a.  
  
2. Finca urbana constituïda per planta baixa de l'edifici situat en carrer Illes Canàries, 227, unida al local contigu a aquesta, situat en planta baixa de l'edifici situat en carrer Noguera, 3, i que conjuntament limita, per davant, amb Illes Canàries; per fons, resta de planta baixa de carrer Noguera, 3; per esquerra, carrer Noguera; i per dreta, propietat particular. El local situat al carrer Illes Canàries, 227, està format per la unió de les següents plantes baixes:  
a) Local comercial carrer Illes Canàries (planta baixa esquerra) amb una superfície de 290 m².  
Inscrita en el Registre de la Propietat de València 14, al tom 1602, llibre 238 de la secció 2a d'Afores, foli 125, finca 26944, inscripció 3a.  
b) Local comercial carrer Illes Canàries, 227 (Planta baixa dreta) amb una superfície de 310 m².  
Inscrita en el Registre de la Propietat de València 14, al tom 1602, llibre 238 de la secció 2a d'Afores, foli 127, finca 26656, inscripció 3a.  
  
c) Local comercial carrer Noguera, 3 (Planta baixa dreta) amb una superfície útil de 436 m².  
Inscrita en el Registre de la Propietat de València 14, al tom 1680, llibre 264 de la secció 2a d'Afores, foli 125, finca 29692, inscripció 3a.  
  
Els immobles s'accepten lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de València s'efectua amb la condició de destinar l'immoble a centres de majors amb subjecció al que s'estableix en l'article 182 de la Llei 8/2010, de 23 de juny, de Règim Local de la Comunitat Valenciana. En cas d'incompliment de les finalitats per als quals se cedeixen els immobles, una vegada sol·licitada la reversió per part de l'Ajuntament i remesa com a sol·licitud de reversió a la conselleria competent en matèria de patrimoni, es tramitarà per aquesta el corresponent expedient d'acord amb el que es disposa en el Reial decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
L'immoble acceptat, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic assistencial i adscrit a la Conselleria d'Igualtat i Polítiques Inclusives a qui corresponen les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Quart  
Notificar la present resolució a l'ajuntament cedent i fer-ne la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà al de la seua notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà del dia de la notificació, davant de l'òrgan que va dictar l'acte, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercir qualsevol altre que s'estime procedent.  
  
València, 21 d'agost de 2018.- El conseller d'Hisenda i Model Econòmic: Vicent Soler i Marco.